

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 000987243 2024 08233 001 000 020 152**

**Датум: 14. 03. 2024. године**

**ЛАПОВО**

 На основу члана 60. Закона о пољопривредном земљишту («Сл. Гл. Републике Србије, број 62/06,65/08 – др.закон, 41/09, 112/15, 80/17 и 95/18 – др.закон) и члана 37. Статута општине Лапово („Службени гласник општине Лапово“, број 2/19), а уз сагласност Министарства пољопривреде, шумарства и водопривреде број 000826157 2024 14847 000 000 000 001 од 01. марта 2024. године, Скупштина општине Лапово, на седници одржаној дана 14. марта 2024. године донела је

**О Д Л У К У**

**Члан 1.**

 **ДОНОСИ СЕ** ГОДИШЊИ ПРОГРАМ заштите, уређења и коришћења пољопривредног земљишта општине Лапово за 2024. годину.

**Члан 2.**

 Ову Одлуку објавити у „Службеном гласнику општине Лапово”.

**О б р а з л о ж е њ е**

Правни основ за доношење ове Одлуке садржан је у члану 60. Закона о пољопривредном земљишту којим је прописано да се пољопривредно земљиште у државној својини користи према годишњем програму заштите, уређења и коришћења пољопривредног земљишта који доноси надлежни орган јединице локалне самоуправе најкасније до 31. марта текуће године, уз сагласност Министарства.

 Чланом 37. став 1. тачка 29. Статута општине Лапово је прописано да Скупштина општине у складу са законом доноси годишњи програм заштите, уређења и коришћења пољопривредног земљишта.

 На основу свега наведеног, а уз сагласност Министарства пољопривреде, шумарства и водопривреде, доноси се Одлука као у диспозитиву.

**ПРЕДСЕДНИЦА**

**Мирела Раденковић**